Hy getuig hoe Jesus deur sy offerdood aan die kruis ons sondeskuld gedra en uitgewis het. En hoe ons daardeur die oordeel en toorn van God, die groot Regter, vrygespring het.
Wanneer Jesus self oor sy verlossingswerk praat, is dit egter dikwels meer in terme van wat vriende vir mekaar doen. Hy sê dat Hy as ons lojale vriend nie net gekom het om ons skuld te vergewe nie, maar veral ook ons skaamte te besweer. Om só ons menswaardigheid te herstel.